“ለብዘበንሲ ብስራት ምሕረትን ሕድገትን ንሰምዕ ንኸውን” ንሱ ነቲ መደረ ዘስምዐ ኣብቲ ኣብ ርእሰከተማ ኣስመራ ብሃገር ደረጃ ዝተፈጸመ ጽምብል መዓልቲ ናጽነት'ዩ። መበል 28 መዓልቲ ናጽነት ካብ ቅድሚ ሕጂ ብዝተፈልየ፡ ህዝቢ ኤርትራ፡ ብፍላይ ድማ እቲ ኣብ ደገ ዝነብር ተመቓቑሉ'ዩ ዘሕልፋ ዘሎ። ብወገን መንግስቲ ኣብ ዝተፈላለዩ ሃገራት ብዘለዉ ኤምባሲታት ዝተወደበ ዝኽሪ ክካየድ ቀንዩ'ሎ። ብወገን ተቓወምቲ መንግስቲ ድማ፡ እቲ ኣብተን ዝሓለፋ ኣዋርሕ ክጎሳጎስ ዝጸንሐ ናይ "ይኣክል" ውፍሪታት ዝደረኾ ሰፊሕ ጥርናፈ መዓልቲ ናጽነት ኣብ ዋንሺንግተን ዲሲ (ኣመሪካ)ን ለንደን፡ ዓዲ እንግሊዝን (ቀዳም ክካየድ ተመዲቡ ዘሎ) ካልኦት ሃገራትን ይካየድ ኣሎ። ንመንግስቲ ፕረዚደንት ኢስይያስ ኣፈወርቂ ዝቃወም ብዙሓት ኤርትራውያን ዝተሳተፍዎ ሰልፊ'ውን ሎሚ ኣብ ዋንሺንግተን ዲሲ ተኻዪዱ። ኣብቲ ሰልፊ ዝተረኸቡ ኤርትራውያን፡ እሱራት ክፍትሑን፡ "ዲክታተር ይውረድ"፡ "ይኣክል" ዝብሉ ጭርሖታት እናስምዑ ኣብ ፊት ኤምባሲ ኤርትራ ኣብታ ከተማ በጺሖም። ኤርትራን ኢትዮጵያን፡ ዝሓለፈ ዓመት ወርሒ ሓምለ ን20 ዓመታት ዝጸንሐ ኩነተ-ኲናት ዘኽተመ ስምምዕ ሰላም ፈሪመን'የን። ነዚ ስዒቡ፡ ፕረዚደንት ኢሳይያስ ኣብታ ሃገር ሰፋሕቲ ፖለቲካዊ ለውጢታት ከምጽእ ተሓለቕቲ ሰብኣዊ መሰላትን መንግስታትን ክጠልቡ ጸኒሖም። 'ኤርትራውነተይ ዝረኸብኩላ መዓልቲ ናጽነት ተጨውያ' ናጽነት ኤርትራ ካበይ ናበይ?
